b'\n_START_ARTICLE_\nDru\xc5\xa1tvo prijateljev mineralov in fosilov Slovenije\n_START_PARAGRAPH_\nDru\xc5\xa1tvo prijateljev mineralov in fosilov Slovenije (DPMFS) je slovensko dru\xc5\xa1tvo, ki deluje na podro\xc4\x8dju popularizacije geologije, mineralogije, paleontologije in sorodnih ved_NEWLINE_Dru\xc5\xa1tvo je bilo ustanovljeno 11. marca 1977, kot Dru\xc5\xa1tvo prijateljev mineralov in fosilov Tr\xc5\xbei\xc4\x8d - Jugoslavija. V za\xc4\x8detnih letih je imelo dru\xc5\xa1tvo tudi podru\xc5\xbenico v Me\xc5\xbeici. V \xc4\x8dasu nekdanje Jugoslavije je zdru\xc5\xbeevalo preko 500 \xc4\x8dlanov, od tega okoli 160 iz drugih republik. Po osamosvojitvi Slovenije je do\xc5\xbeivelo velik upad \xc4\x8dlanov in jih danes \xc5\xa1teje pribli\xc5\xbeno 170. Dru\xc5\xa1tvo se je takrat tudi preimenovalo v sedanje ime.\n_START_SECTION_\nDelovanje dru\xc5\xa1tva\n_START_PARAGRAPH_\nDru\xc5\xa1tvo je leta 1982 pri\xc4\x8delo z izdajanjem dru\xc5\xa1tvene publikacije Dru\xc5\xa1tvene novice (iz\xc5\xa1lo je 44 \xc5\xa1tevilk). Danes DPMFS enkrat letno izdaja revijo Konkrecija in objavlja spletne Dru\xc5\xa1tvene Novi\xc4\x8dke. Sodelovalo je tudi pri nastajanju nekaterih po\xc5\xa1tnih znamk z motivi mineralov in fosilov ter pri nastanku Slovenske geolo\xc5\xa1ke poti in je soorganizator prireditve Minfos (Dnevi mineralov, fosilov in okolja) v Tr\xc5\xbei\xc4\x8du, ki je njegova najodmevnej\xc5\xa1a dejavnost._NEWLINE_Vsako leto DPMFS organizira tudi Okroglo mizo (v mesecu marcu) in vrsto strokovnih in izobra\xc5\xbeevalnih ekskurziji po Sloveniji in tujini (obisk sejma mineralov in fosilov v M\xc3\xbcnchen, Nem\xc4\x8dija).'